== Kunstnerisk virke ==
Augusta Dohlmann arbejdede en del med portrætter og landskaber; men det er som [[Blomstermaleri|blomstermaler]], at hun både herhjemme og i udlandet blev kendt. Hun blev flere gange inviteret til at deltage i udstillinger i udlandet, og den kendte parisiske kunsthandler, Durand-Ruel, modtog hendes malerier i kommission<ref name=":0" />. Årene i udlandet gav hende kendskab til fransk [[Realisme (kunst)|realisme]] og [[impressionisme]], og hun var dermed med til at påvirke dansk malerkunst i en ny og mere fri stil.<ref name=":0" /> I forbindelse med erhvervelsen af to af Augusta Dohlmanns malerier bringer [[Den Hirschsprungske Samling]] et citat af kunsthistorikeren [[Sigurd Müller]], som skrev om hende i 1896: ''Nu staar hun i dansk Kunst som en af sit Fags aller dygtigste Repræsentanter, udmærket ved Kompositionstalent og meget Evne for Formkarakteristik, endnu mere dog ved sjælden koloristisk Dygtighed og et overordentligt energisk malerisk Foredrag; mellem de danske Blomstermalere er hun utvivlsomt den "mandigste". Ogsaa som Portrætmalerinde har hun opnaaet smukke Resultater.'' <ref>Citatet af Sigurd Müller bringes her fra tekst på https://www.hirschsprung.dk om nyerhvervelser: ''To nye kunstnere repræsenteret i samlingen.'' Læst den 1. august 2022</ref>
Kunst Historie Maleri Kultur Organisationer